Veral dié woorde word verkeerd gespel | SARIE
Veral dié woorde word verkeerd gespel	deur SARIE.com-span
Op die spel is elke Maandag om 20:30 en Rian van Heerden is die aanbieder. SARIE.com het vir Van Huyssteen uitgevra oor die sukses van die program.
Hoekom dink jy werk die konsep van Op die spel?
Ek dink daar het oor die afgelope paar jaar wêreldwyd 'n populêre belangstelling in taal en taalsake ontstaan. Dink maar aan die gewildheid van 'n boek soos The Language Instinct deur Steven Pinker. In Op die spel probeer ons daarom om ook aandag te gee aan ander sake as slegs spelling, soos waar woorde vandaan kom, die gebruik van idiome, ensovoorts. En ek dink die vervaardigers, Homebrew Films, het daarin geslaag om die program op 'n moderne en speelse – maar nie stuitige nie – manier aan te pak. Ek glo dit dra by tot die sukses van die konsep.
Wat is vir jou die lekkerste aspek van hierdie program?
Die heel lekkerste deel van die hele proses is om die vrae saam te stel. Ek verdwaal vir weke lank in woordeboeke en taalkundeboeke. (Ek is maar in wese 'n bleeksiel, 'n nerd wat altyd meer wil leer.) In die huidige reeks was die vier programme met die skoolkinders vir my ook 'n absolute hoogtepunt. Dit was gewoon toonomkrullekker om die kinders in aksie te sien. En natuurlik ook die spanning tydens die opnames om te sien of iemand R50 000 gaan wen – dit is en bly 'n adrenalienfees.
Vir nóg taalpret, besoek Afrikaans.com!
Dit gebeur ál meer dat jy nie geld in jou beursie het nie; niks om jou parkeerkaartjie mee te betaal of daardie laatmiddag-soetding te koop nie. Wees voortaan voorbereid en laai hierdie apps op jou slimfoon: Dis die einde van beursies! Hoe …